b'\n_START_ARTICLE_\nPamitpit\n_START_PARAGRAPH_\nAng pamitpit o kompres ay isang uri ng pantapal sa sugat. Payak na binubuo ito ng sapin o pad ng telang itinubog o binasa ng isang mainit na katas o ekstrakt ng yerba. Mainam itong mabilis na panghilom ng mga sugat o mga pinsala sa masel. Tinatawag din itong pamikpik, payikpik, pangyipyip, pangitpit, pangpais, kumpresyon, dagison, pangligis, pangsinsin, pangyasik, pangtipil, pangtipi, pangkipil, o pangpiyut. Bagaman karaniwang mainit ang pamitpit, ginagamit ang malamig na kompres para sa mga sakit ng ulo.\n_START_SECTION_\nMga sangkap at kagamitan\n_START_PARAGRAPH_\nGinagamit sa paghahanda ng pamitpit ang inpusyon, dekoksyon, iba pang katas ng yerba, o kaya 5 hanggang 20 mililitro ng tintura, na nasa 500 mililitro ng mainit na tubig. Kalimitang dinaragdag ng tubig ang mga ito. Kasamang kasangkapan ang telang pansapin o pantapal \xc2\xa0\xe2\x80\x93 maaaring malambot na bulak, bola ng bulak, linen (liso o linso), o kaya gasa \xc2\xa0\xe2\x80\x93 at isang mangkok.\n_START_SECTION_\nPaghahanda at paggamit\n_START_PARAGRAPH_\nSa paghahanda ng gagamitin pamitpit, binabasa o inilulubog ang isang malinis na piraso ng malambot na tela sa isang mainit na inpusyon o iba pang katas ng yerba. Pinipiga mula sa tela ang labis na likido. Itinatakip o ipinapatong at pinapanatili sa apektadong bahagi ng katawan ang pamitpit. Kapag natuyo na o lumamig na ito, inuulit ang kaparaanang ito, na muling kumukuha ng mainit na sangkap.'